ศพดญ.ถ่วงน้ำ คาดฝีมือพ่อเลี้ยงกับแม่ (คลิป)
 พบพิรุธรีบเผ่น แฉล่ามขังทุบตีจนเด็กช็อกดับ,รู้ตัวแล้วเด็กหญิงถูกฆ่าถ่วงน้ำในคลองสำโรง ย่านบางเสาธง จ.สมุทรปราการ ชาวบ้านระบุเหยื่อพักอาศัยอยู่บ้านเช่ากับแม่และพ่อเลี้ยง มักถูกทั้งคู่ทำร้ายและจับขังไว้ในบ้านช่วงออกไปทำงานที่โรงงานในนิคมฯ ทั้งคู่ขนข้าวของย้ายออกไปจากบ้านเช่าไปก่อนพบศพ ยืนยันจำเสื้อผ้าผู้ตายที่สวมใส่ได้ และเคยใส่มาซื้อของที่ร้านค้าข้างบ้านก่อนตาย เบื้องต้นสันนิษฐานเด็กถูกขังไว้จนช็อกตายเพราะขาดอาหารและน้ำ พ่อเลี้ยงกับแม่กลัวความผิดเพราะเป็นต้นเหตุทำให้ลูกตาย เลยนำศพไปถ่วงน้ำอำพรางก่อนพากันเผ่นหนีเตลิด,คดีฆาตกรรมอำพรางเด็กสาวนิรนาม อายุไม่เกิน 15 ปี สวมเสื้อโปโลยี่ห้อบอดี้โกลฟ สีขาว กางเกงขายาวลายทางสีขาวแดง ถูกคนร้ายฆ่าตายทารุณ ก่อนใช้ผ้าห่มและผ้านวมห่อมัดร่างถ่วงน้ำในคลองสำโรง และศพลอยขึ้นอืดติดกับกอสวะ ที่ กลางคลองสำโรง ตัดกับคลองผู้เฒ่า ซอยทรัพย์แสง ถนนเทพารักษ์ ต.ศีรษะจรเข้ใหญ่ อ.บางเสาธง จ.สมุทรปราการ พบศพเมื่อวันที่ 11 มิ.ย.ที่ผ่านมา เบื้องต้นยังไม่ทราบว่าเหยื่อฆาตกรรมเป็นใคร มาจาก ไหน นำศพส่งสถาบันนิติเวชฯเพื่อตรวจพิสูจน์ พร้อมเร่งสืบหาญาติมาสอบเพื่อคลี่คลายปมคดี,ความคืบหน้าต่อมาเมื่อวันที่ 13 มิ.ย. ที่ห้องประชุม สภ.บางเสาธง จ.สมุทรปราการ พ.ต.ท.กานตภณ วรรณา รอง ผกก.สส.สภ.บางเสาธงพร้อมด้วย พ.ต.ท.ปราการ จงประสิทธิ์ สว.สส.ได้ประชุมตำรวจชุดสืบสวนเพื่อวางแนวทางการสืบสวน หลังแพทย์นิติเวชได้ผ่าศพชันสูตร เบื้องต้น พบตามร่างกายมีบาดแผล 1 จุด แต่ไม่ใช่บาดแผลที่ทำให้เสียชีวิต ส่วนสาเหตุการเสียชีวิตมาจากการขาดอากาศหายใจก่อนจะถูกถ่วงน้ำ เนื่องจากในปอด ไม่มีน้ำ แต่ยังไม่สามารถระบุได้ว่าขาดอากาศหายใจจากสาเหตุใด รวมถึงในกระเพาะอาหารก็ไม่มีอาหาร ด้วย ส่วนร่องรอยว่าจะมีการถูกข่มขืนหรือไม่นั้น ต้องรอผลตรวจประมาณ 1 สัปดาห์ เนื่องจากศพมีสภาพเน่าเปื่อย ต้องรอผลจากห้องปฏิบัติการ เบื้องต้นชุดสืบสวนได้นำตัวแรงงานต่างด้าวสัญชาติพม่าทั้งชาย-หญิง รวม 22 คน มาเก็บตัวอย่างดีเอ็นเอ ไว้เพื่อเปรียบเทียบกับผลจากแพทย์ หากพบในตัวผู้ตาย โดยเป็นกลุ่มคนที่อยู่ในละแวกใกล้เคียงจุดพบศพ,วันเดียวกัน มีประชาชนที่แจ้งความเรื่องคนหายตามท้องที่ต่างๆเดินทางมาติดต่อขอดูศพผู้ตาย แต่ยืนยันว่าไม่ใช่บุคคลที่หายไป ขณะเดียวกันตำรวจชุดคลี่คลายคดี บูรณาการร่วมกับตำรวจสืบจังหวัดสมุทรปราการ ตำรวจกองปราบปราม เร่งติดตามตัวชายและหญิง 2 คน เป็นพ่อเลี้ยงและแม่ของเด็กหญิงสาวผู้ตาย หลังได้ข้อมูลเบาะแสจากเพื่อนบ้านในละแวกดังกล่าวว่า ผู้ตายมีลักษณะคล้ายกับเด็กหญิงวัย 12 ปีที่เพิ่งย้ายเข้ามาอยู่กับชายและหญิงคนดังกล่าว และทั้งคู่มีพฤติกรรมชอบทำร้ายร่างกายลูกสาว โดยเฉพาะเวลาออกจากบ้านไปทำงานโรงงานในนิคมอุตสาหกรรมแห่งหนึ่ง มักจะขังลูกสาวไว้ในบ้าน,ต่อมาผู้สื่อข่าวเดินทางไปพบนางเล็ก (นามสมมติ) อายุ 68 ปี ที่บ้านในละแวกที่เกิดเหตุ เปิดเผยว่า ชายและหญิงคนดังกล่าวมาเช่าบ้านอยู่ใกล้ร้านขายของชำของตนได้ประมาณ 2 ปี และพบเด็กหญิงอายุราว 12 ปี เข้ามาอยู่ด้วยได้ประมาณ 2 เดือน เนื่องจากทราบว่าก่อนหน้าเด็กหญิงคนนี้อยู่กับพ่อแท้ๆ หลังพ่อตายถูกส่งไปอยู่กับยาย ก่อนที่แม่ของเด็กจะไปรับมาอยู่ด้วย โดยมักจะเห็นรอยเขียวช้ำตามร่างกายเวลาเด็กมาซื้อของ นอกจากนี้ช่วงสองผัวเมียคู่นี้ออกไปทำงาน มักจะขังลูกสาวคนนี้ไว้ในบ้าน เมื่อวันอาทิตย์ก่อนพบศพ สองผัวเมีย คู่นี้ขนย้ายข้าวของออกจากบ้านเช่าไปอยู่ที่อื่น แต่ไม่เห็นลูกสาวออกไปด้วยกัน ทั้งสองบอกเพียงว่า ลูกสาวย้ายไปอยู่กับญาติแล้ว กระทั่งพบศพจำเสื้อผ้าได้ เหมือนกับชุดที่เด็กเคยใส่มาซื้อของ ส่วนเพื่อนบ้านอีกรายพูดตรงกันว่า จำเสื้อผ้าที่สวมใส่ได้ และมักเห็นเด็กถูกพ่อเลี้ยงกับแม่ทำร้ายเป็นประจำ,เบื้องต้นสันนิษฐานว่า เด็กหญิงผู้นี้อาจถูกพ่อเลี้ยงและแม่จับขังไว้ในบ้านจนช็อกเสียชีวิต เนื่องจากขาดน้ำและอาหาร จึงช่วยกันนำศพไปถ่วงน้ำอำพรางเพราะกลัวความผิดว่าจะถูกจับกุม เพราะเป็นต้นเหตุทำให้เด็กเสียชีวิต เจ้าหน้าที่ตำรวจจะเร่งติดตามพ่อเลี้ยงและแม่ของเด็กมาสอบหาข้อเท็จจริง,ด้าน พล.ต.ต.สุทิน ทรัพย์พ่วง ผบก.ป. เปิดเผยว่า ได้สั่งการ พ.ต.อ.อรุณ วชิรศรีสุกัญยา ผกก.2 บก.ป. นำกำลังชุดสืบสวนกองปราบปรามลงพื้นที่ร่วมกับชุดสืบสวน สภ.บางเสาธง เพื่อเร่งคลี่คลายคดีว่าผู้ตายเป็นใคร รวมทั้งใครเป็นผู้ก่อเหตุ ตรวจสอบพื้นที่ในรัศมี 5-10 กม. รอบที่เกิดเหตุ พร้อมนำรูปภาพของผู้ตายและเสื้อผ้าที่สวมใส่ มีพยานจำเสื้อผ้าของผู้ตายได้ระบุชื่อ ด.ญ.พรทิพย์ กุลนานันท์ อายุ 10 ขวบ ลูกของ น.ส.สุภาพร นนทรา สอบพบ น.ส.สุภาพรเลิกรากับสามีเก่า มาอยู่กินกับนายวจะรัน ทัดสวรรค์ อายุ 35 ปี มีลูกด้วยกัน 1 คน อายุ 3 ขวบ ก่อนเกิดเหตุ น.ส.สุภาพรได้รับ ด.ญ.พรทิพย์มาอยู่ด้วยที่บ้าน สร้างความไม่พอใจให้แก่นายวจะรัน สามีใหม่ ที่ผ่านมา นายวจะรันมักทุบตีลูกเลี้ยง และผูกเชือกล่ามไว้ในห้องเช่า รวมทั้งไม่ให้กินอาหารด้วย ก่อนพบศพลอยน้ำในคลอง นายวจะรันได้ย้าย ออกจากห้องเช่าไปตั้งแต่เมื่อวันที่ 11 มิ.ย.ที่ผ่านมา ตำรวจจะเร่งติดตามตัวมาสอบสวนต่อไป
รู้ตัวแล้วเด็กหญิงถูกฆ่าถ่วงน้ำในคลองสำโรง ย่านบางเสาธง จ.สมุทรปราการ ชาวบ้านระบุเหยื่อพักอาศัยอยู่บ้านเช่ากับแม่และพ่อเลี้ยง มักถูกทั้งคู่ทำร้ายและจับขังไว้ในบ้านช่วงออกไปทำงานที่โรงงานในนิคมฯ
ข่าวหน้า1,ฆ่าถ่วงน้ำ,คลองบางเสาธง,พ่อเลี้ยง,ผู้ต้องสงสัย,ข่าวทั่วไป